Public procurement notice: Contract Notice
Published: 2025-06-13
Buyer: HUS-yhtymä
Country: FI
Region: FI1B1
Contract type: Supplies
Procedure: Restricted procedure
CPV classification: 30000000 | 30120000 | 30122000 | 30124000 | 30125000
Submission deadline: 2035-12-31
Award criteria: price, quality

Technical requirements: Tarjoaja on kansalliseen lainsäädäntöön ja kansallisiin määräyksiin perustuen yllämainittuja tilanteita vastaavassa samankaltaisessa menettelyssä.
Tarjoajalle tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu lahjonnasta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoajalle tai henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rikollisjärjestön toimintaan osallistumisesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoaja on tehnyt muiden kanssa sopimuksia, joilla pyritään vääristämään kilpailua.
Tarjoaja on rikkonut ympäristölainsäädännön mukaisia velvoitteitaan.

Eligibility requirements: Taloudellinen tai rahoituksellinen vaatimus ja sen kuvaus:

Tarjoajalla on oltava riittävä vakavaraisuus, taloudellinen kantokyky ja maksukyky hankinnan kohteena olevien palvelujen tuottamiseen. Tarjoajan vakavaraisuus, taloudellinen kantokyky ja maksukyky voidaan katsoa riittäväksi, jos sen riskiluokitus Suomen Asiakastieto Oy:n Riskimittarin riskiluokituksessa on 1-3.Tarjoajan vakavaraisuutta, taloudellista kantokykyä ja maksukykyä voidaan arvioida myös pyydettäessä toimitettavien tilinpäätöstietojen ja/tai muun selvityksen sekä hankintayksikön oma-aloitteisesti hankkiman 
selvityksen perusteella.

Tarjoaja, jonka riskiluokitus Suomen Asiakastieto Oy:n riskiluokituksessa on 5 tai jonka vakavaraisuuden, taloudellisen kantokyvyn ja maksukyvyn arvioidaan vastaavan riskiluokkaa 5, suljetaan hankintamenettelyn ulkopuolelle. 

Tarjoaja, jonka riskiluokitus Suomen Asiakastieto Oy:n riskiluokituksessa on 4 tai jonka vakavaraisuuden, taloudellisen kantokyvyn ja maksukyvyn arvioidaan vastaavan riskiluokkaa 4, voidaan sulkea tarjouskilpailusta, jos tarjoaja ei kykene esittämään luotettavaa ja hankintayksikköä tyydyttävää selvitystä toimenpiteistä, joihin se ryhtyy tai on ryhtynyt vakavaraisuuden, taloudellisen kantokyvyn sekä maksukyvyn parantamiseksi.

Jos tarjous tehdään ryhmittymänä, vaatimus koskee ryhmittymän kaikkia jäseniä. Jos tarjoaja käyttää voimavarayksiköitä, tulee tarjoajan ohella kaikkien voimavarayksiköiden täyttää vaatimus.
Tarjoajan on täytettävä vähintään yksi vaadituista referensseistä:

- Referenssi, johon on tullut sisältyä viimeisen kolmen vuoden aikana osallistumishakemuksen jättämispäivästä taaksepäin laskettuna Medical-sertifioitujen (EN60601-1 ja IEC60601-1-2, 4.edition hyväksyntä) työasemien toimituksia vähintään 200 kpl (asennettuna ja käyttöönottovalmiina).

- Referenssi, johon on tullut sisältyä viimeisen kolmen vuoden aikana osallistumishakemuksen jättämispäivästä taaksepäin laskettuna työasemien toimituksia vähintään 1 000 kpl. Työasemien tulee olla käyttöönotettuja.

- Referenssi, johon on tullut sisältyä viimeisen kolmen vuoden aikana osallistumishakemuksen jättämispäivästä taaksepäin laskettuna toimistotulostimien toimituksia vähintään 350 kpl ja/tai monitoimitulostimien toimituksia vähintään 250 kpl. Laitteiden tulee olla käyttöönotettuja.

- Referenssi, johon on tullut sisältyä viimeisen kolmen vuoden aikana osallistumishakemuksen jättämispäivästä taaksepäin laskettuna potilasranneketulostimia vähintään 50 kpl tai hoitoalueen vaatimusten mukaisia tarratulostimia vähintään 100 kpl. Laitteiden tulee olla käyttöönotettuja. 

- Referenssi, johon on tullut sisältyä viimeisen kolmen vuoden aikana osallistumishakemuksen jättämispäivästä taaksepäin laskettuna PDA-laitteita vähintään 150 kpl. Laitteiden tulee olla käyttöönotettuja.

- Referenssi, johon on tullut sisältyä viimeisen kolmen vuoden aikana osallistumishakemuksen jättämispäivästä taaksepäin laskettuna vähintään 100 kpl iOS- ja Android-tablet-tietokoneita. Laitteiden tulee olla käyttöönotettuja.

- Referenssi, johon on tullut sisältyä viimeisen kolmen vuoden aikana osallistumishakemuksen jättämispäivästä taaksepäin laskettuna vähintään 50 kpl diagnostisia näyttöjä. Näyttöjen tulee olla käyttöönotettuja.
Tarjoajalla tulee olla vähintään seuraavat voimassa olevat sertifikaatit tai niitä vastaava sertifikaatti tai toimittajan tulee esittää sertifikaattien sisältöä, edellytyksiä ja käyttötarkoitusta vastaava selvitys: 
1. Laatu ISO 9001:2015, vähintään IT-laitteiden logistiikka- ja elinkaaripalveluista 
2. Ympäristö ISO 14001:2015, vähintään IT-laitteiden logistiikka- ja elinkaaripalveluista
3. Tietoturvallisuuden hallintajärjestelmä ISO 27001.
Tällä ilmoituksella HUS-yhtymä perustaa dynaamisen hankintajärjestelmän (jäljempänä DPS) ICT-laitteiden ja tarvikkeiden hankkimiseen.

Dynaamisen hankintajärjestelmän kohde on kuvattu tarkemmin osallistumispyynnössä ja sen liitteissä.

Hankittavat tuotteet määritellään tarkemmin kussakin dynaamisen hankintajärjestelmän sisäisessä kilpailutuksessa.

Pyydämme osallistumishakemuksia "ICT-laitteet ja tarvikkeet 2025-2035" dynaamiseen hankintajärjestelmään (jäljempänä myös DPS). 

Dynaaminen hankintajärjestelmä on voimassa 31.12.2035 saakka, ellei sitä erillisellä ilmoituksella lyhennetä tai pidennetä.

HUS arvioi osallistumispyynnön julkaisuhetkellä, että dynaamisen hankintajärjestelmän sisällä julkaistaan vuosien 2025-2035 aikana 15 - 30 kilpailutusta. Määrä on alustava arvio, joka voi muuttua merkittävästikin kun kilpailutustarve ja tuotteiden ryhmittely selkeytyy.

HUS arvioi osallistumispyynnön julkaisuhetkellä dynaamisen hankintajärjestelmän koko keston kokonaisarvoksi enintään 140 000 000 - 180 000 000 euroa huomioiden kaikki järjestelmässä mahdollisesti tehdyt hankinnat. Arvio on alustava ja perustuu tällä hetkellä tiedossa olevaan hankintatarpeeseen. HUS ei sitoudu mihinkään hankintamääriin tai määräostovelvoitteisiin tällä ilmoituksella.

Dynaamisen hankintajärjestelmään voi jättää osallistumishakemuksia koko sen keston ajan. Se on voimassa hankintailmoituksessa ilmoitettuun päivään asti, ellei sitä keskeytetä tai muuteta dynaamisen hankintajärjestelmän voimassaollessa.

Varsinaiset hankinnat tehdään dynaamisen hankintajärjestelmän sisäisillä kilpailutuksilla, joissa kuvataan ja täsmennetään hankinnan kohde. 

Jokaisesta sisäisestä kilpailutuksesta solmitaan erillinen sopimus. Sopimuskausi määritellään sisäisessä kilpailutuksessa erikseen tapauskohtaisesti. Dynaamiseen hankintajärjestelmään voi hakea tarjoajaksi, jos täyttää soveltuvuusvaatimukset, jotka on ilmoitettu ESPD-lomakkeella ja kohdassa Hankinnan kohteen kriteerit. Siihen otetaan mukaan kaikki soveltuvuusvaatimukset täyttävät ehdokkaat.